Publication: Magyar Közlöny
Issue: MK-2001-126 (Year: 2001, Number: 126)
Era: 1990-2004
Section: 5. számú melléklet az 1992. évi XXXIII. törvényhez
Paragraph Index: 1068

5. számú melléklet az 1992. évi XXXIII. törvényhez A közalkalmazotti alapnyilvántartás adatköre A közalkalmazott I. — neve (leánykori neve) — születési helye, ideje — anyja neve — TAJ száma, adóazonosító jele — lakóhelye, tartózkodási hely, telefonszáma — családi állapota — gyermekeinek születési ideje — egyéb eltartottak száma, az eltartás kezdete II. — legmagasabb iskolai végzettsége (több végzettség esetén valamennyi) — szakképzettsége(i) — iskolarendszeren kívüli oktatás keretében szerzett szakképesítése(i), valamint meghatározott munkakör betöltésére jogosító okiratok adatai — tudományos fokozata — idegennyelv-ismerete III. — korábbi munkaviszonyban [64. § (2) bek., 87. § (2)—(4) bek.] töltött időtartamok megnevezése — a munkahely megnevezése — a megszűnés módja, időpontja IV. — a közalkalmazotti jogviszony kezdete — állampolgársága — a jogviszony létesítéséhez szükséges, az erkölcsi bizonyítvány száma, kelte — a jubileumi jutalom és a végkielégítés mértéke kiszámításának alapjául szolgáló időtartamok V. — a közalkalmazottat foglalkoztató szerv neve, székhelye, statisztikai számjele — e szervnél a jogviszony kezdete — a közalkalmazott jelenlegi besorolása, besorolásának időpontja, vezetői megbízása, FEOR-száma — címadományozás, jutalmazás, kitüntetés adatai — a minősítések időpontja és tartalma — hatályos fegyelmi büntetése VI. — személyi juttatások VII. — a közalkalmazott munkából való távollétének jogcíme és időtartama VIII. — a közalkalmazotti jogviszony megszűnésének, valamint a végleges és a határozott idejű áthelyezés időpontja, módja, a végkielégítés adatai IX. — a közalkalmazott munkavégzésére irányuló egyéb jogviszonyával összefüggő adatai [41. § (1)—(2) bek.] 2001/126. szám Az Országos Választási Bizottság 11/2001. (XI. 12.) OVB h a t á r o z a t a Az Országos Választási Bizottság a Pedagógusok Szakszervezete kérelmére — amelyben országos népi kezdeményezés aláírásgyűjtő íve mintapéldányának, illetve az azon szereplő kérdés hitelesítését kérte — meghozta a következő határozatot: Az Országos Választási Bizottság az aláírásgyűjtő ívet és az azon szereplő kérdést hitelesíti. Az aláírásgyűjtő íveket az aláírásgyűjtő ív hitelesítésének jogerőre emelkedésétől számított két hónapon belül egyszer lehet benyújtani az Országos Választási Bizottság elnökéhez. A pótlólag benyújtott, a kezdeményezést kiegészítő aláírások érvénytelenek. A határozat ellen a meghozatalától számított 15 napon belül az Alkotmánybírósághoz címzett kifogást lehet benyújtani az Országos Választási Bizottságnál. A kifogást úgy kell benyújtani, hogy az legkésőbb 2001. november 27-én 16.00 óráig megérkezzen. INDOKOLÁS I. A Pedagógusok Szakszervezete 2001. október 30-án aláírásgyűjtő ív mintapéldányát nyújtotta be az Országos Választási Bizottsághoz. A kérelmező országos népi kezdeményezést kíván benyújtani a következő kérdésben: „A Magyar Köztársaság Alkotmányának 28/D. §-a alapján alulírottak kezdeményezzük, hogy az Országgyűlés tűzze napirendjére és tárgyalja meg azt a közalkalmazotti előmeneteli rendszert, amely igazodik a minimálbérhez, és biztosítja az Alkotmány 70/B. § (3) bekezdésében megfogalmazott, a végzett munka mennyiségével és minőségével arányos jövedelemhez való jog érvényesülését.” II. A benyújtott aláírásgyűjtő ívvel és az azon szereplő kérdéssel kapcsolatban az Országos Választási Bizottság a következő jogszabályi rendelkezéseket vizsgálta: Az Alkotmány 2. §-ának (2) bekezdése szerint „a Magyar Köztársaságban minden hatalom a népé, amely a népszuverenitást választott képviselői útján, valamint közvetlenül gyakorolja.” Az Alkotmány 19. §-ának (3) bekezdés b) pontja szerint az Országgyűlés „b) törvényeket alkot” Az Alkotmány 28/B. §-ának (1) bekezdése szerint „Országos népszavazás és népi kezdeményezés tárgya az Országgyűlés hatáskörébe tartozó kérdés lehet.” Az országos népszavazásról és népi kezdeményezésről

Source: https://magyarkozlony.hu/hivatalos-lapok/9cffa542313302b9671be01c7aeb348306c07238/dokumentumok/934cf1855a8f10fe68605e1028e339d6a1a05cdb/letoltes